**Jelgavas pilsētas pašvaldības 2020.gada 27.augusta saistošo noteikumu Nr.20 – 29 “Grozījumi Jelgavas pilsētas pašvaldības 2019.gada 26.septembra saistošajos noteikumos Nr.19-19 “Jelgavas pilsētas pašvaldības nolikums” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Nepieciešams aktualizēt Jelgavas pilsētas pašvaldības nolikuma 9.punktā ietverto pašvaldības iestāžu sarakstu sakarā ar izglītības iestādes nosaukuma maiņu. Saskaņā ar likuma "[Par pašvaldībām](https://likumi.lv/ta/id/57255-par-pasvaldibam)" 34. un 56.pantu, pašvaldības nolikumā var noteikt iespēju domes deputātam vai pastāvīgās komisijas loceklim piedalīties sēdē un balsot, ja sēdes norisē tiek izmantota videokonference, līdz ar to ir nepieciešams papildināt Jelgavas pilsētas pašvaldības nolikumu ar attiecīgajiem punktiem.  |
| 2. Īss projekta satura izklāsts | 1. grozīts pašvaldības iestādes “Jelgavas bērnu un jauniešu centrs “Junda”” nosaukums uz “Jaunrades nams “Junda””.2. nolikums papildināts ar punktiem, kas dod domes deputātam vai pastāvīgās komitejas loceklim, kurš nevar ierasties attiecīgi domes vai komitejas sēdes norises vietā, iespēju un tiesības piedalīties balsošanā, ja sēdes norisē tiek izmantota videokonference.  |
| 3. Informācija par plānoto projekta ietekmi uz pašvaldības budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes. |
| 5. Informācija par administratīvajām procedūrām | Saistošie noteikumi būs pieejami pašvaldības domes ēkā, tiks publicēti pašvaldības oficiālajā tīmekļvietnē, oficiālajā izdevumā “Latvijas Vēstnesis”, informatīvajā izdevumā “Jelgavas Vēstnesis”, kā arī tiks nosūtīti zināšanai Vides aizsardzības un reģionālās attīstības ministrijai. |
| 6. Informācija par konsultācijām ar privātpersonām | Nav notikušas. |

Jelgavas pilsētas domes priekšsēdētājs A. Rāviņš